CELEX: 32019D1999
Language: hu
Date: 2019-11-28 00:00:00
Title: A Bizottság (EU) 2019/1999 Végrehajtási Határozata (2019. november 28.) a 2005/51/EK határozatnak a peszticidek és a környezetben tartósan megmaradó szerves szennyező anyagok által szennyezett talajnak az Unióba, dekontaminálás céljára történő behozatalára engedélyezett időszak tekintetében történő módosításáról (az értesítés a C(2019) 8555. számú dokumentummal történt)

2.12.2019   
               
               
                  HU
               
               
                  Az Európai Unió Hivatalos Lapja
               
               
                  L 310/37
               
            
         A BIZOTTSÁG (EU) 2019/1999 VÉGREHAJTÁSI HATÁROZATA
         (2019. november 28.)
         a 2005/51/EK határozatnak a peszticidek és a környezetben tartósan megmaradó szerves szennyező anyagok által szennyezett talajnak az Unióba, dekontaminálás céljára történő behozatalára engedélyezett időszak tekintetében történő módosításáról
         (az értesítés a C(2019) 8555. számú dokumentummal történt)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésének első albekezdésének első francia bekezdésére,
         mivel:
         
                     (1)
                  
                  
                     A 2000/29/EK irányelv 4. cikkének (1) bekezdése szerint az irányelv III. melléklete A. részének 14. pontjával összefüggésben tilos a bizonyos harmadik országokból származó talajnak az Unió területére való behozatala.
                  
               
                     (2)
                  
                  
                     A 2005/51/EK bizottsági határozat (2) különleges feltételek mellett engedélyezte a tagállamok számára, hogy az említett rendelkezésektől való átmeneti eltérést állapítsanak meg a dekontaminálás céljára peszticidek és a környezetben tartósan megmaradó szerves szennyező anyagok által szennyezett talajnak a megfelelő, veszélyes hulladékok égetését végző égetőműben való kezelése céljából történő behozatala tekintetében.
                  
               
                     (3)
                  
                  
                     A 2005/51/EK határozat mellékletének értelmében az eltéréssel élő tagállamok évente értesítik a tagállamokat és a Bizottságot az említett melléklet 3. pontjában említett talaj területükre történő minden egyes behozatalának részleteiről.
                  
               
                     (4)
                  
                  
                     Néhány tagállam kérelmezte az eltérés megállapítása engedélyezésének meghosszabbítását. A tagállamok 2005/51/EK határozata szerint benyújtott értesítései alapján úgy tűnik, hogy az eltérés alkalmazásakor az említett határozatban foglalt különleges feltételeknek való megfelelés elelegendő a károsító szervezetek Unióba történő behurcolásának megelőzésére. Következésképpen az említett határozat hatálya alá tartozó tevékenységek nem járnak növényegészségügyi kockázattal.
                  
               
                     (5)
                  
                  
                     Ezért helyénvaló egy további öt éves, 2024. december 31-ig tartó időszakra meghosszabbítani az eltérést.
                  
               
                     (6)
                  
                  
                     A 2005/51/EK határozatot ezért ennek megfelelően módosítani kell.
                  
               
                     (7)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2005/51/EK határozat módosítása
            A 2005/51/EK határozat 1. cikkének második bekezdésében a „2019. december 31-ig” szövegrész helyébe „2024. december 31-ig” lép.
         
         
            2. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2019. november 28-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 169., 2000.7.10., 1. o.
         
         
            (2)  A Bizottság 2005/51/EK határozata (2005. január 21.) dekontaminálás céljára peszticidek és a környezetben tartósan megmaradó szerves szennyező anyagok által szennyezett talaj behozatala tekintetében a 2000/29/EK tanácsi irányelv bizonyos rendelkezéseitől való átmeneti eltérés megállapításának a tagállamok számára történő engedélyezéséről (HL L 21., 2005.1.25., 21. o.).